Ħarġet -il barra biex tfittex tasal id- dar . Qabdet tal- linja u sakemm waslet id- dar kienet insiet kull ħaġa li ġrat f' dak il- burdell immuffat ta' dar . Malli daħlet kważi tfixklet f' dublett li kellha mixħut addoċċ mal- art . Tgħaddi ħafna minn ħinha barra u ma tantx ikolha ċans tagħti kas tara jekk darha hix pupilla jew le . L- ewwel ħaġa li ġietha f' moħħha biex tagħmel kien li tmur tieħu xower komdu u sħun . Lestiet u bdiet tiżbarazza bil- mod . Għaddew xi erba' sigħat minn mindu daħlet id- dar meta daqq it- telefon ippanikjat . Ħasadha għax it- telefon għandu vizzju jdoqq meta lanqas li tkun qed tistennieh . Tmut bil- piena tistennieh idoqq u ma jdoqqx . Qabżet żewġ kotba li poġġiet ma' l- art u għaġġlet biex twieġbu qabel mal- persuna tan- naħa l- oħra taqta' qalbha , tonfoħ tnejn u taqta' . Qabdet ir- riċevitur b' ħeffa u rranġat l- gerżuma biex tkun tista' titkellem sew . " Hello ! " qalet b' nifisha ħarira maqtugħ . L- intunazzjoni li ġiet mitkellma l- kelma " Joanne " issuġġerielha li dan jixtieq jingħaqad mal- lista twila ta' klijenti li għandha . Ferħet nofs ferħa . Filwaqt li ippreparat biex twieġbu , ippreparat ukoll l- aġenda s- sewda biex tara fejn se ddaħħlu . " Iva jien hi … għandek bżonn xi ħaġa ? " Lagħbitha tal- belha . " Meta se niltaqgħu ? " " Int tajjeb għalik il- ġimgħa , fil- ħdax ta' bil- lejl , quddiem il- funtana l- antika ? " " Iva tajjeb . Kemm tieħu ? " Niżżel ' is- Sur Galdo ' , jien hekk isibuni l- ħbieb . Niltaqgħu u pprova żommu l- ħin . " Joanne kienet se tikkonfermalu meta semgħet il- ħoss deludenti ta' xi ħadd li qata' l- linja . Ta' ftit kliem … imma ma' komplietx taħseb fuqu għax għamlitha ċara qabel ma' daħlet f' dik id- dar li l- ħsibijiet tax- xogħol tħallihom mill- bieb -il barra u kompliet fuq xogħolha . X' ħin deherilha illi lestiet u rranġat darha aħjar minn qabel waqfet mix- xogħol u strieħet ftit fuq is- sufan . Imbagħad bdiet taħseb kif se tqatta' l- ġurnata . Kienet għadha ma ddeċidietx , qabdet il- handbag u ħarġet -il barra mingħajr ma kellha ħjiel ta' fejn sejra . Ħarġet iddur fit- triqat dritti u nobbli tal- belt . Ittawwlet lejn il- vetrini mimlijin manikini … kellhom ilbies aħjar minn tagħha . Il- bard kien qiegħed jgħannaq fi ħdanu lil kulħadd . Joanne tkebbet kemm setgħet . Kulħadd kien għaddej għall- affari tiegħu , ma kontx issib nies qaqoċċa jitkellmu jew oħrajn jitbissmu tbissim mistħi lejn xulxin , xejn , ħlief gdiedem sal- art u għaġġla sfrenata . Joanne dak li riedet ; ħadd ma jsellmilha , ħadd ma jidħkilha , kulħadd iħalliha bi kwietha . Waqt li kienet qed tipprova iżżomm ir- ritmu tal- passi tagħha ma' l- istil taċ- ċangaturi li kien hemm mwaħħlin mal- art , imnifsejha twessgħu u laqgħu fwieħa tfuħ ta' kafè maqtugħ frisk minn taħt ix- xemx sħuna Kolumbjana jinħema . Daħlet fil- kafeterija żgħira biex tgawdi ftit minn dik is- sħana artifiċjali li kien hemm hemm ġew . Poġġiet fuq mejda li quddiemha kien hemm tieqa kbira tagħti għat- triq . Qagħdet bilqiegħda u ordnat mill- ewwel . Skantat mhux ftit meta ftit sekondi wara wasal dak li ordnat . Kompliet taħseb fuq mitt ħaġa filwaqt li tosserva kull wiċċ ġdid li jkun għaddej minn quddiem il- ħanut . Min jaf x' kien hemm moħbi f' kull wiċċ ? X' għandhom f' moħħhom u f' qalbhom dawk in- nies li ta' kuljum joqgħodu b' erba' mitt għajn li ma tmurx taqbżilhom xi kelma dwarhom infushom ? X' hemm wara wiċċ imqarras ? X' hemm wara wiċċ daħkan ? X' hemm wara bewsa ? Imma issa ddejqet taħseb u ħarset lejn it- televixin imwaħħal fir- rokna , -il fuq minn kulħadd . Dak il- ħin kienu qed jixxandru l- aħbarijiet meta , b' diffikultà , Joanne irnexxielha tisma' x' kien qed jgħid ix- xandar . Kienu għadhom kif sabu raġel mejjet fi ġnien ta' dar abbandunata . Għadhom ma jafux ismu , jidher li la kellu familja u lanqas ħbieb . Il- pulizijia ma jeskludux li seta' kien każ ta' suwiċidju . Imma kien għadu kollox inċert . Joanne tħassret lill- mejjet għal ftit imma xi ħaġa interrompititilha dal- ħsieb . Minn taħt il- għajn rat s- saqajn tas- siġġu ta' ħdejha jiżżerżqu ma' l- art . Ħallietu jiżżerżaq , ħasbet li xi ħadd kellu bżonnu aktar minnha . Veru xi ħadd riedu imma riedu biex joqgħod ħdejha . Dawwret ħarsitha u rat li kien hemm raġel twil , ftit imkemmex . Għajnejn suwed faħma penetranti bħal ta' żagħżugħ Tork . Baqgħet tħares lejh tistennieh jitkellem . Poġġa bilqiegħda ħdejha sieket u ħarsilha ħarsa serja donnu se jħabbrilha aħbar ta' mewt . Tkellem : " Miskin " u niżżel ħarstu ' l isfel mingħajr ma baxxa rasu . Joanne baqgħet tħares mingħajr ma tafx x' se tgħid . Imma ma laħqetx ħasbet malajr għax laħaq reġa' tkellem hu : " Min jaf x' kienu l- aħħar ħsibijiet tiegħu qabel ma miet ! " Joanne baqgħet ma tkellmitx tipprova issib x' tgħid biex ma tibqax imbarazzata kif kienet . Baqgħet tħares lejh . . . u għal darb ' oħra reġa' tkellem hu : " Jien dejjem inkun f' dan il- ħanut żgħir f' dawn il- ħinijiet . Hawnhekk vera narah qisu l- mekka taċ- ċivilizazzjonijiet , dejjem tara nies ġodda ta' kull lewn kollha għall- affari tagħhom , ħadd ma jkellem lil ħadd . Nħobbha wisq l- privatezza . . . forsi vizzju naf , imma min twieled tond ma jmutx kwadru . " Għal mument ħassitu jaqralha qalbha . Kompliet miegħu : " Għandek raġun . Minħabba dik ir- raġuni jien kelli nitlaq minn raħal twelidi u ġejt ngħix hawnhekk . Inti ilek toqgħod hawn ? " Isma' fuq kollox inti x' jismek ? " " Jien Alfred , għandi pjaċir . X' tagħmel sabiħ fil- ħajja ? " Din kienet waħda mill- mistoqsijiet li Joanne dejjem xtaqet taħrab . " Bħalissa ninsab bla xogħol … qabel tlift il- ġobb li kelli kont ilħaqt warrabt xi ftit flus biex ngħix xi xhur komda bla xogħol " " Ara x' kumbinazzjoni , bħalissa għandi bżonn segretarja fl- uffiċju . Ma tantx għandha bżonn kwalifiki ħlief xi żewġ ' O ' Levels . Int għandek xi ħaġa ? " " Kwalifiki ma tantx għandi imma għandi l- ' O ' Level tal- Malti , l- Ingliż u l- Matematika . Dawk biss kont studjajt . " " Għandek l- aqwa kwalifiki . Għandek xi esperjenza f' xi xogħol ieħor ? " Reġgħet ħasbitha . " Kont naħdem f' fabbrika , imma għal ftit xhur biss " wieġbet xotta xotta biex mill- ewwel tinfurmah li ma tantx tinqala' għal dan it- tip ta' xogħol . Imma hu ma tax kas ta' dan u qal : K . mela nagħtik l- esperjenza jien . Tista' tibda minn nhar it- tnejn fit- tmienja . Din il- ġurnata se tkun biss biex nara kif se tmur . Taċċetta ? " " Naċċetta ! Ilni ħafna nfittex xogħol . Għaldarb ' oħra grazzi ħafna ! " Fl- aħħar kienet sabet xogħol ! Għal mument bdiet taħseb fuq kemm hu orrajt u simpatku dan Alfred u nsiet għal kollox il- ħarifa li kelli taffronta kull lejl . Il- konversazzjoni malajr spiċċat u issa kompliet tikkonvinċi ruħha kemm għamlet tajjeb meta aċċettat il- proposta li għamlilha Alfred . Telqet id- dar ferħana se ttir għax għalkemm qatt m' ammettiet issa bdiet tammettiħ ; ix- xogħol ta' prostituta ma kienx xi xogħol li jirrendilha il- miljuni tal- liri . Ħasbet biex għall- mument tħallih naqra mwarrab u tibda taħseb fuq dan ix- xogħol il- ġdid . Mur għidilha lil ommha li sabet xogħol f' uffiċju pulit , imma baqgħet ċerta li anke għal dak ix- xogħol kienet se ssib ix- xagħaraha fl- għaġina . Iddeċiedet li din l- aħbar iżżommha għaliha . Kultant tiskanta x' kapaċi ssib f' ħard disk qadima li bilkemm tesa 1 GB . Dan l- aħħar sibt dil- istorja żgħira li kont ktibt lejn il- bidu tas- sena 2001 meta kont għaddej minn fażi fejn anke kuċċarina maħmuġa mitluqa fuq is- sink kienet timmotivali l- immaġinazjoni biex nikteb rumanz . Din t' isfel hija ċensurata u mmodifikata daqsxejn għal raġunijiet ta' grammatika , etika u sintassi . Aktar min hekk dan t' isfel huwa biss terz tal- istorja oriġinali . Il- ġiex terzi l- oħra forsi nippublikahom fuq dal- blogg fil- jiem li ġejjin ( jekk insib biżżejjed ħin ! ) . Remgħet il- filter tas- sigarett ma' l- art taħt il- bankina u ħarset bla interess lejn is- siġra nofsha niexfa tiċċaqlaq u żżaqżaq ma' kull żiffa mqanżħa . Kienet qiegħda biss tipprova tiftakar jekk nesietx xi ħaġa warajha . Imma kull ma jmur dejjem kompliet tikkonvinċi ruħha li ma nsiet xejn . Insiet biss x' kien isem il- klijent li kelli tiltaqa' miegħu f' dak il- waqt . Dejjem hekk jiġrilha . . . kien grazzi għall- aġenda sewda li ġġorr dejjem magħha li ffriżat il- memorja fuq dak li jmissu jiġi jgħaddi siegħa jew tnejn magħha . Min jaf jekk kienx xi xiħ li ħlief ibeżlaq ma jafx . Irranġat ftit id- dublett magħha għax kien issikkat ħafna u wara ħarġet mera żgħira biex ma jmurx ikun hemm xi rtokk mhux f' postu . Irranġat ftit il- lipstick li kien niżel ftit minn ma' xufftejha b' biċċa tixxju . Baqgħet tistenna hemm fejn kienet tittama li kull dawl ta' karozza jkun il- klijent tagħha . Kienet tiddejjaq ħafna tistenna , kienet tippreferi teħles ħalli tfittex tmur lejn id- dar . Issa li kienet ilha dawk is- sentejn li għosfrot minn dar twelidha kienet tħossha indipendenti daqs Malta f' nofs is- sebgħinijiet . Pero Malta wkoll kellha taqdef , kellha tissikka ċ- ċintorin . . . hi lanqas biss ċintorin ma kellha biex tixtri fl- ewwel xhur . Qabel , id- dar t' ommha ħlief qrid ma kienx hemm , zekzik il- ħin kollu u kemm ommha u kemm ħutha ċaħdu li tiġi minnhom . Imma mur għidilhom li fl- iskola kienet boqqa brodu u l- ftit li kienet taf ma tantx kien serviha - għaldaqstant flok m' għażlulha ġob huma , il- ġob spiċċat għażlitu hi . Xogħol antik daqs is- sengħa tat- tagħsir tal- għeneb li għalkemm ma kienx xi ġob li jisqiha ix- xampanja u jitmagħha l- kavjar , hi kienet kuntenta u hekk għallinqas kienet indipendenti . Marret f' dal- post apposta fejn ma jafha ħadd u tkun tista' tagħmel li trid mingħajr ħadd ma jniffidha il- ħin kollu b' ħarsa li taf lil ommha f' bejta sriep . Il- karozza għadha ma dehritx u kemm -il darba ħasbet biex titlaq ' l hemm imma s' issa għadha qatt ma rat karta tal- għoxrin lira tikber fis- siġar . Baqgħet bil- paċenzja kollha tistenna lil dan il- ' proxxmu ' . Fl- aħħar bdiet tara karozza li bdiet tnaqqas is- saħħa u tersaq qajla lejha . Waqfet u rat lil xi ħadd imkebbeb bid- dellijiet jiġġebbed biex jiftaħ it- tieqa li tagħti għall- bankina . It- tieqa infetħet sa tlett kwarti u nstemgħet vuċi minn ġewwa li kienet tinstema' xi ftit batuta : " Iva , u inti naħseb is- sur Scerri . Iftaħli għax qed niksaħ hawn barra . " Il- klijent ma tkellimx u fetaħ il- bieba . Daħlet u dak il- ħin għajnejn is- sur Scerri ġrew tul saqajn Joanne li peresli riedet tpoġġi d- dublett diġà qasir kompla jonqos u jiżvela l- ġilda xemgħa ta' Joanne . Joanne ħasset għajnejh . . . kieku f' ċirkostanzi oħra kienet tħarislu tnejn bl- herra u ġġebbed u traqqa' . Ħallietu jħares ħalli meta jkun qed jitkellem ma' sħabu l- qżieqeż l- oħra b' xi flixkun birra quddiemu jkun jista' jagħmlilha reklam tajjeb , u forsi ikollha l- aumento . Il- ħin ta' l- ammirazzjoni issa għadda għax is- sur Scerri kellu jibda jikkonċentra fuq il- magna li kien beda jsuq . Barra t- triq kellu wkoll f' moħħu kif kien beħsiebu jgħaddi l- lejla u xtaq li ma tgħaddi qatt . Ir- raġel beda jnaqqas u kien qisu beda jgħarrex ħa jara fejn se jipparkja . Waqaf u għamlilha sinjal b' rasu biex tinżel u għamlet kif qalilha , awtomatikament bdiet issegwih għax assumiet li kienu sejrin id- dar tiegħu . Baqgħet issegwih sakemm waslu fuq il- bankina ta' dar kbira u qadima . Ħareġ iċ- ċwievet b' ċerta kalma , donnu ried igawdi kemm jista' l- ħoss taċ- ċekċik taċ- ċwievet u fetaħ . X' ħin fetaħ ħarġet riħa li daret ma Joanne bħal dak it- tip ta' kowt li jiġik eżatt meta tippruvah għand tal- ħanut u għal dik is- sekonda jiġik il- ħsieb li tibqa' ħiereġ bih . Kull meta tmur għand xi ħadd dejjem ixxomm riħa ġdida u differenti għal kollox mid- dar tiegħek . Bdiet tidraha bil- mod u kompliet kif għamlet qabel billi segwietu waqt li hu beda bil- mod tiela' it- taraġ . Din id- dar kienet ħafna aktar differenti minn tagħha . Ħasbet li s- sur Scerri jew is- sid tagħha kien sinjurun kbir għax kien hemm ħafna affarijiet ileqqu ippolixjati sew u kif suppost . Baqgħu deħlin fil- kamra tas- sodda . Dar mill- ewwel wiċċu lejha u ħasadha : " Inża u ntefa' fuq is- sodda l- kbira . Tantx iddum għax jien ma nħallasx biex noqgħod nistenna imma biex ingawdi . Għandek ċans erba' minuti , kif nidħol irrid nsibek lesta għal dak li nħobb jien . Fhimt ! " qallha bla ebda ħjiel ta' ġentilezza . " OK " wieġbet Joanne mismuta u kważi miksura minn din ir- reazzjoni . Qatt ma stennietha reazzjoni imma għamlet kif qalilha , l- aqwa li ddaħħal xi ħaġa tal- flus . Hu ħareġ il- barra u stennietu jagħlaq ħa tibda tinża . L- ewwel ma neħħiet kien il- flokk li kien jikxfilha parti kbira minn sidirha . Neħħietu u stenniet li se ssib il- bra imma ma sabet xejn u ftakret li qabel ma jibda x- xogħol dejjem kienet tneħħih . Tgħaxxqet b' ġisimha u rringrazzjat lil min ipprovdijula għax tassew kellha biex tiftaħar . Imma malajr insiet ir- ringrazzjamenti u kompliet tinża tagħmel ħsejjes mill- anqas . Kienet lesta u ntefgħet mimduda fuq sodda li kienet tesa' żewġ persuni mdaqqsin . Fuq is- sodda kien hemm lożor ċelesti , il- kulur għoġobha u ma dejjaqiex imiss magħha . Qagħdet f' posizzjoni mill- aktar provokanti u stennietu jidħol . Wara ftit taqtigħat rat il- pum jibda jiċċaqlaq u wara ftit żaqżiqa rqiqa . I - bieb infetaħ u rat lis- sur Scerri dieħel wara l- bieb . Fuq wiċċu kellu tbissima xi ftit mitfija . Beda jiċċaqlaq bil- mod u Joanne kienet se tipprova tgħaġġlu imma le , la ħallas għandu dritt igawdiha kif irid hu . Baqa' miexi bil- mod sakemm tkebbeb ħdejha fuq is- sodda . Trasset miegħu u missitu kemm kemm biex tibda tqanqallu l- emozzjonijiet l- aktar li kellu moħbijin . Hu deher qed iħoss xi ħaġa differenti . Neża l- aħħar qalziet li kien għad kellu u ġebbidha aktar lejh . Beda jbusha b' bews tal- klieb , bla ebda direzzjoni u mingħajr ebda ħjiel ta' passjoni senswali . Meta kien jasal fix- xifer ta' wiċċha kien jerġa' jitla' ' l fuq biex issa it- tnejn li huma kienu qed iħossu dak li ċ- ċelibati dejjem jittammaw li xi darba għad jagħmlu , jekk mhux f' din id- dinja għallinqas fid- dinja l- oħra . Il- qamar ma kienx jidher u minfloku kien hemm sħab li trid tkun derrejt għajnejk fid- dlam biex tarah . Ir- riħ beda dejjem iżid . . . Beda dieħel l- ewwel dawl mit- tieqa meta Joanne qamet mis- sodda b' damdim kbir f' rasha . Rat lis- sur Scerri għadu rieqed . Issa seta' jistrieħ , issa li ħa dak li kellu jieħu . Qamet bil- mod minn fuq is- sodda u għarwiena kif kienet bdiet tfittex waħedha . Ħarset lejn is- siġġu li kien hemm quddiem il- mera u hemmhekk rat ġlekk , dak li s- sur Scerri uża biex ġie għaliha . Marret mill- ewwel fuqu u bdiet tfittex biex forsi ssib il- kartiera . Sabitha u ferħet . Fetħitha malajr u sabet li kull ma kien hemm kienet karta ta' l- għaxar liri u biċċa karta b' xi numri li assumiet li kienu xi numri tat- telefon . Stenniet li kienet se ssib xi ħaġa aktar tal- flus , imma ma komplietx tgerger waħedha u ħatfet l- għaxar liri minnufih . Libset malajr u ddeċidiet li lil dan il- klijent tħallilu nota li kitbitha malajr fuq biċċa karta b' bajrow li sabet fuq il- gradenza xi ftit imgerrma minn fuq : ' Jekk tkun tridni , taf fejn issibni . Saħħa . ' Ġejt mikri biex niffriża dan l- avveniment li jsir darba fis- sena mill- . Aktar immaġnijiet fuq . - " Għandi aptit niklok kollok ! " - " Ħeq , imbagħad x' jibqa' minni ? ; ) " . . . wara versett f' . Fit- 30 ta' April kelli l- pjaċir nimmira l- lenti quddiem żewġ żgħażagħ mill- art tal- inbid u l- ġobon ( Franza ) li fetttlilhom ipassu daqsxejn fuq dil- gżira u jaljenawna naqa' mill- pastizzi , l- vari tal- karta pesta u d- Da Vinci code . Daqqew diversi diski bit- tema 'L ' amour ne nous déchirera pas ' ( Love will not tear us apart ) - modifikazzjoni ' ħelwa' tat- titlu ta' diska ikona fid- dinja tal- mużika indie ; . Grazzi jmur lil dawn in- nies li għenu biex dan l- avenniment iseħħ mingħajr ħafna nejk u tqanżiħ :